Diari Oficial de la Generalitat Valenciana


Sumari del DOGV 8177, del 24-11-2017 (2017/10590)

RESOLUCIÓ de 20 de novembre de 2017, de la Direcció General de Treball i Benestar Laboral, per la qual s'acorda la tramitació d'urgència de la convocatòria d'ajudes destinades a finançar els costos fixos d'inclusió en el Règim especial de treballadors per compte propi o autònoms de la Seguretat Social dins del Programa de foment del treball autònom a la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8177

Data del DOGV
:   24-11-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/10887


Data del document
:   20-11-2017

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball
    * ajuda pública

RESOLUCIÓ de 20 de novembre de 2017, de la Direcció General de Treball i Benestar Laboral, per la qual s'acorda la tramitació d'urgència de la convocatòria d'ajudes destinades a finançar els costos fixos d'inclusió en el Règim especial de treballadors per compte propi o autònoms de la Seguretat Social dins del Programa de foment del treball autònom a la Comunitat Valenciana. [2017/10643]  
Antecedents de fet  
Que en data 29 de setembre de 2017, s'ha publicat en el Diari Oficial de la Generalitat Valenciana, la Resolució de 21 de setembre de 2017, de la Direcció General de Treball i Benestar Laboral, per la qual es convoquen ajudes destinades a finançar els costos fixos d'inclusió en el Règim Especial de Treballadors per Compte Propi o Autònoms de la Seguretat Social dins del Programa de Foment del Treball Autònom a la Comunitat Valenciana, per a l'exercici 2017.  
Que en el resolc octau de la dita convocatòria, s'establixen els terminis d'esmena i atés que s'han previst dos modes de presentació de les sol·licituds:  
Presencial:  
- 10 dies hàbils perquè la persona interessada esmene la falta o acompanye els documents preceptius.  
Telemàtic:  
- 10 dies naturals des de la posada a disposició en la seu electrònica de la Generalitat de la notificació del requeriment d'esmena, perquè l'interessat accedisca al contingut de la mateixa, transcorreguts els quals sense que tinga lloc l'accés a esta, equivaldrà al rebuig de la notificació als efectes previstos en la normativa legal vigent, llevat que d'ofici o a instància del destinatari es comprove la impossibilitat tècnica o material de l'accés.  
- 10 dies hàbils des de l'endemà a l'accés a la notificació, perquè l'interessat esmene la falta o acompanye els documents preceptius, amb indicació que, si així no ho fera, es considerarà que desistix de la seua petició.  
Així mateix, en el resolc onzé, s'estableix que el termini màxim de resoldre i notificar la resolució serà de sis mesos, a comptar de la publicació de la corresponent convocatòria en el Diari Oficial de la Generalitat Valenciana.  
  
Fonaments jurídics  
Que l'article 33 de la Llei 39/2015, d'1 d'octubre, del procediment administratiu comú de les administracions públiques, estableix que, quan raons d'interés públic ho aconsellen, es podrà acordar, d'ofici o a petició de l'interessat, l'aplicació al procediment de la tramitació d'urgència, per la qual es reduiran a la mitat els terminis establits per a el procediment ordinari, excepte els relatius a la presentació de sol·licituds i recursos.  
Que atesa la data de publicació de la convocatòria, la previsió d'un elevat nombre de sol·licituds a tramitar, i l'imminent tancament de l'exercici pressupostari, resulta aconsellable agilitzar el procediment de concessió a fi que el mateix puga resoldre's amb càrrec al pressupost de la Generalitat de 2017.  
En virtut del que establix la Secció Segona i la disposició final primera de l'Orde 15/2017, de 20 de juliol (DOGV 8090, 24.07.2017), resolc:  
  
Reduir a la mitat els següents terminis dels resuelvos octau i onzé de la convocatòria dalt referenciada, per la qual cosa la seua duració màxima quedarà de la manera següent:  
Presencial:  
- 5 dies hàbils perquè l'interessat esmene la falta o acompanye els documents preceptius, amb indicació que, si així no ho fera, es considerarà que desistix de la seua petició.  
Telemàtic:  
- 5 dies naturals des de la posada a disposició en la seu electrònica de la Generalitat de la notificació del requeriment d'esmena, perquè l'interessat accedisca al contingut de la mateixa, transcorreguts els quals sense que tinga lloc l'accés a esta, equivaldrà al rebuig de la notificació als efectes previstos en la normativa legal vigent, llevat que d'ofici o a instància del destinatari es comprove la impossibilitat tècnica o material de l'accés.  
- 5 dies hàbils des de l'endemà a l'accés a la notificació, perquè l'interessat esmene la falta o acompanye els documents preceptius, amb indicació que, si així no ho fera, es considerarà que desistix de la seua petició.  
El termini màxim per a resoldre i notificar la resolució serà de tres mesos, a comptar de la publicació de la corresponent convocatòria en el Diari Oficial de la Generalitat Valenciana.  
La present resolució entrarà en vigor l'endemà de la seua publicació en el Diari Oficial de la Generalitat Valenciana, i contra aquesta no podrà interposar-se cap recurs, d'acord amb el que estableix l'article 33 de la Llei 39/2015, d'1 d'octubre, del procediment administratiu comú de les administracions públiques.  
  
València, 20 de novembre de 2017.- La directora general de Treball i Benestar Laboral: Cristina Moreno Fernández.